**ZMLUVA**

**O ZABEZPEČeNÍ služby - platobného systému prostredníctvom SMS správ mobilných telekomunikačných sietí SR**

**pre Úhradu za dočasné parkovanie**

**Zmluvné strany**

**1. Objednávateľ : MESTO TRNAVA**

Sídlo **:** Hlavná 1, 917 71 Trnava

Štatutárny orgán **:** JUDr. Peter Bročka, LL.M - primátor mesta

bankové spojenie **:** VÚB Trnava

číslo účtu **:** SK59 0200 0000 0000 2692 5212

IČO **:** 00 313 114

DIČ **:** 2021175728

(ďalej len „objednávateľ“)

**Poskytovateľ: :**

Sídlo :

Zastúpený :

bankové spojenie :

číslo účtu :

IČO :

DIČ :

IČ DPH :

(ďalej len „poskytovateľ“ a spolu s „objednávateľom“ ďalej len „zmluvné strany“)

**Článok I.**

**Vymedzenie zmluvných strán**

1. Objednávateľ je mesto Trnava, zabezpečujúci okrem iného aj správu a údržbu parkovísk, vrátane poskytovania parkovacích služieb na území mesta Trnava, v zmysle Všeobecne záväzného nariadenia mesta Trnava č. 477 o dočasnom parkovaní motorových vozidiel na vymedzenom území mesta Trnava v znení prípadných neskorších predpisov (ďalej len „VZN 477“).
2. Poskytovateľ je obchodná spoločnosť zapísaná v obchodnom registri ................., prevádzkujúca telekomunikačné služby s pridanou hodnotou na zvýšenej tarife - audiotexové služby na základe Všeobecného povolenia č. ....... v znení neskorších zmien a dodržiavajúc podmienky na používanie čísel uvedené v rozhodnutiach o pridelení čísel vydaných Telekomunikačným úradom Slovenskej republiky (ďalej len TÚSR),  SMS služby s pridanou hodnotou a SMS mikropayment – platobného systému cez SMS na základe zmlúv uzavretých buď s telekomunikačnými operátormi alebo spoločnosťami – agregátormi zabezpečujúcimi platobný systém cez SMS pre operátorov. Technické podmienky prevádzkovania týchto služieb sú uvedené v zmluvách uzavretých s telekomunikačnými operátormi resp. agregátormi a v ich všeobecných podmienkach.

**Článok II.**

**Predmet zmluvy**

1. Predmetom zmluvy je poskytovanie platobného systému prostredníctvom SMS správ na úhradu za dočasné parkovanie motorových vozidiel v zónach podľa VZN 477 prostredníctvom mobilných telefónov cez SMS, realizovanú objednávateľom a poskytovanú poskytovateľom prostredníctvom mobilných telefónov telekomunikačných operátorov na území SR a overovania jeho platnosti v rozsahu a za podmienok stanovených v tejto zmluve.

**Článok III.**

**Povinnosti strán**

1. Poskytovateľ zabezpečí pre objednávateľa realizáciu a dlhodobé poskytovanie dohodnutej služby – platobného systému prostredníctvom SMS správ na predaj parkovného a systém na overenie platnosti úhrady parkovného s vynaložením odbornej starostlivosti a v zmysle podmienok definovaných telekomunikačnými operátormi mobilných sietí SR a na základe zmlúv so spoločnosťami – agregátormi zabezpečujúcimi platobný systém cez SMS pre operátorov.
2. Poskytovateľ sa zaväzuje prevádzkovať služby s informáciami, podkladmi a údajmi, ktoré mu objednávateľ poskytne a za ktoré v plnom rozsahu objednávateľ zodpovedá.
3. Poskytovateľ sa zaväzuje spracovať dohodnuté výstupy databázových štatistík poskytovanej služby pre objednávateľa, ktoré po odsúhlasení operátormi môžu slúžiť ako podklad štatistickej, účtovnej a daňovej dokumentácie a poskytovať pre objednávateľa online prístup k dohodnutým údajom.
4. Poskytovateľ sa zaväzuje poskytnúť objednávateľovi súčinnosť pri riešení reklamácií v rámci dohodnutej služby.
5. Poskytovateľ sa zaväzuje zabezpečiť 24 hodinovú prevádzku služby s výnimkou prípadov vyššej moci, s výnimkou prípadov nevyhnutných technických zásahov a pravidelnej technickej údržby a s výnimkou prípadov, ktoré poskytovateľ nezavinil. Poskytovateľ nezodpovedá za škody vzniknuté v uvedených prípadoch. O technických zásahoch a pravidelnej technickej údržbe je povinný poskytovateľ informovať objednávateľa minimálne 24 hodín pred plánovanou technickou odstávkou v zmysle podmienok stanovených operátorom a agregátorov zabezpečujúcich platobný systém cez SMS pre mobilných operátorov.
6. V prípade vzniku vád (porúch funkcieschopnosti) dohodnutej služby počas jej prevádzkovej doby, poskytovateľ nezodpovedá za tieto vady: ak boli spôsobené treťou stranou alebo vyššou mocou, pričom za tieto prípady sa považujú najmä: vojna, občianske nepokoje, sabotáže, mimoriadne udalosti definované podľa príslušných právnych predpisov, celoštátneho alebo miestneho významu (najmä však zemetrasenia, búrky, záplavy, požiare, výbuchy, havárie, iné kruté výčiny počasia a zásahy osobitnej intenzity), ako aj nepredvídateľné administratívne obmedzenia a iné úkony vlády, miestnej štátnej správy alebo iných príslušných orgánov a štrajky, ak takáto udalosť nastala po podpise tejto zmluvy.
7. V prípade vzniku vád (porúch funkcieschopnosti) dohodnutej služby je poskytovateľ povinný na požiadanie objednávateľa preukázať, že za vadu nezodpovedá. V prípade, ak tak preukázateľne neurobí predpokladá sa, že za vadu zodpovedá.
8. V prípade vzniku vád (porúch funkcieschopnosti) dohodnutej služby, počas jej prevádzkovej doby, za ktoré zodpovedá poskytovateľ, sa poskytovateľ zaväzuje odstrániť vady a to bez zbytočného odkladu, najneskôr však do 24 hodín od času preukázateľného oznámenia tejto skutočnosti objednávateľom.
9. Poskytovateľ sa zaväzuje zabezpečiť na vlastné náklady školenie pre zamestnancov objednávateľa, ako aj príslušníkov mestskej polície (ďalej „MsP“), vykonávajúcich kontrolu úhrady za dočasné parkovanie motorových vozidiel.
10. Poskytovateľ zabezpečí objednávateľovi pre kontrolnú činnosť úhrady za dočasné parkovanie motorových vozidiel na uliciach bezodplatne a v potrebnom počte potrebné aplikácie (software) do zariadení, ktoré budú pre účely kontroly užívať pracovníci objednávateľa a MsP.
11. Poskytovateľ sa zaväzuje spracovávať v súčinnosti s objednávateľom prevádzkový poriadok k službe úhrady parkovného prostredníctvom SMS, ako aj ku novým súvisiacim službám vytvoreným počas trvania tejto zmluvy.

**Článok IV.**

**Povinnosti objednávateľa**

1. Objednávateľ sa zaväzuje, že poskytne poskytovateľovi všetky nevyhnutné informácie potrebné k prevádzkovaniu služby v rámci tejto zmluvy.
2. Objednávateľ sa zaväzuje odsúhlasiť formu a obsah služby pred jej spustením.
3. Objednávateľ je prijímateľom úhrady za dočasné parkovanie motorových vozidiel podľa VZN 477 a zodpovedá za to, že uvedená úhrada cez SMS je v súlade s platnými právnymi predpismi SR a zodpovedá za prípadné porušenia práv tretích osôb, ktoré spôsobí poskytovaním týchto služieb.
4. Objednávateľ je plne zodpovedný za riešenie prípadných reklamácii užívateľov služby, mimo prípady ak riadne dodanie služby nastalo len, alebo aj vďaka chybne poskytnutej služby zo strany poskytovateľa. V takýchto prípadoch je objednávateľ povinný túto skutočnosť poskytovateľovi oznámiť písomne (faxom, e-mailom, listom na adresy a/alebo tel. čísla uvedené v článku X. tejto zmluvy) bezodkladne od momentu, kedy takúto skutočnosť objednávateľ zistil alebo od momentu, kedy mu takáto skutočnosť bola užívateľom alebo treťou osobou oznámená, inak jeho práva súvisiace s nesprávne poskytnutou službou „SMS platba“ zanikajú. Poskytovateľ bezodkladne oznámi výsledok objednávateľovi. Pre tieto prípady sa bezodkladnou lehotou myslí časový úsek do 24 hod. od momentu zistenia vady, v dňoch pracovného voľna a pracovného pokoja sa táto lehota predlžuje na 48 hod.
5. Objednávateľ je povinný informovať svojich užívateľov služby o podmienkach používania služby tak, ako sú uvedené v čl. VII. tejto zmluvy. Ak budú podmienky používania služby pre užívateľov zmenené na základe dohody zmluvných strán alebo budú podmienky zmenené operátorom, agregátorom alebo iným oprávneným subjektom (napr. NBS), objednávateľ sa zaväzuje zmeny podmienok užívateľom oznámiť všetkými jemu dostupnými prostriedkami (napríklad všeobecnou formou oznamu na informačných tabuliach, internetovej stránke a cestou médií) v čo možno najširšom možnom rozsahu.
6. Objednávateľ stanovuje charakter ako aj cenu úhrady za dočasné parkovanie motorových vozidiel podľa VZN 477 pre užívateľov v zmysle Prílohy číslo 1 k tejto zmluve. Objednávateľ sa zaväzuje v prípade potreby zmeny ceny uvedenej úhrady prostredníctvom SMS nad alebo pod túto hodnotu alebo pridaním nového produktu vopred písomne informovať poskytovateľa, aby bolo možné včas zabezpečiť zmenu ceny v poskytovanej službe pre užívateľa v zmysle zmeny cenníkov telekomunikačných operátorov v dostatočnom predstihu aspoň 40 dní a zaväzuje sa rokovať s ním pred zavedením novej ceny alebo produktu o nových obchodných podmienkach.

**Článok V.**

**Práva a povinnosti zmluvných strán**

1. Prevádzkované programy, aplikácie a pod. realizovaných služieb v rámci tejto zmluvy sú autorským právom a vlastníctvom poskytovateľa.
2. Obidve zmluvné strany sú povinné poskytnúť si vzájomne všetku súčinnosť, ktorá je nevyhnutná pre poskytovanie plnení na základe ustanovení tejto zmluvy.
3. V prípade akejkoľvek prekážky, ktorá bráni poskytovateľovi alebo objednávateľovi plniť svoje záväzky podľa tejto zmluvy, je takáto zmluvná strana povinná bezodkladne oznámiť túto skutočnosť druhej zmluvnej strane, a to formou e-mailovej správy, faxom, listom alebo aspoň telefonicky, a to dohodnutej kontaktnej osobe.
4. Každá zo zmluvných strán sa zaväzuje oznámiť druhej strane kontaktné osoby, ktoré ich budú zastupovať v rámci tohto zmluvného vzťahu. Obidve zmluvné strany vyhlasujú, že nižšie uvedené kontaktné osoby sú v zmysle interných predpisov oprávnené vykonávať práva a povinnosti uvedené v tejto zmluve za príslušnú zmluvnú stranu. Tieto osoby však nie sú oprávnené vykonávať úkony smerujúce k zmene alebo zániku tejto zmluvy, ktoré vykonávajú len štatutárne orgány resp. nimi splnomocnené osoby.
5. Zmluvné strany sú viazané povinnosťou mlčanlivosti o všetkých skutočnostiach, o ktorých získajú vedomosť v rámci realizácie tejto zmluvy. Táto povinnosť trvá aj po ukončení tejto zmluvy.
6. V prípade, že technické zariadenie poskytovateľa bude vyžadovať prerušenie prevádzky, zmluvné strany vopred dohodnú jej čas a trvanie.
7. Objednávateľ je povinný zabezpečiť reklamačný proces tak, aby nemal žiaden dopad na administratívu a dobré meno operátorov. Operátor, agregátor a poskytovateľ vstupujú do reklamačného procesu len v prípade, ak sa tento týka evidencie platieb, vady pripojenia alebo inej technologickej stránky súvisiacej s týmito subjektmi.

**Článok VI.**

**Odmena za predmet zmluvy**

* 1. Zmluvné strany sa dohodli, že odmena poskytovateľovi za službu vykonanú podľa tejto zmluvy pri komplexnom zabezpečení systému predaja parkovného prostredníctvom SMS predstavuje s DPH z konečnej predajnej ceny z každého jednotlivého predaja uskutočneného prostredníctvom SMS.
  2. Objednávateľovi vzniká nárok na vyplatenie súčtu konečných cien v zmysle mesačnej štatistiky, ktoré prebehne najneskôr 7 dní po ukončení zúčtovacieho mesiaca, za predaj parkovného prostredníctvom SMS po odpočítaní odmeny poskytovateľovi vo výške podľa bodu 6.1. tohto článku a to do 30 dní od doručenia výzvy objednávateľa adresovanej poskytovateľovi. Poskytovateľ vykoná úhradu z titulu presunutia finančných prostriedkov v prospech objednávateľa na základe mesačnej štatistiky odsúhlasenej a v súlade s telekomunikačnými operátormi resp. agregátormi zabezpečujúcimi platobný systém cez SMS pre operátorov a to po obdržaní príslušných finančných prostriedkov od operátora/-ov. Objednávateľ doručí výzvu na prevod finančných prostriedkov poskytovateľovi na základe predchádzajúceho schváleného reportu mesačnej prevádzky predaja SMS parkovného, najneskôr 15 dní po danom zúčtovacom mesiaci. Táto výzva je splatná v lehote 30 dní po jej doručení, celková doba pripísania finančných prostriedkov v prospech objednávateľa je 40, maximálne však 45 dní po ukončení zúčtovacieho mesiaca.
  3. Poskytovateľ je oprávnený si za poskytnutú službu - platobný systém cez SMS, ktorý poskytol objednávateľovi odpočítať sumu zodpovedajúcu odmene, ktorá mu náleží v zmysle ustanovení tejto zmluvy. Odmenu dohodnutú v čl. VI. Ods. 6.1 s príslušnou DPH si poskytovateľ odpočíta od sumy, ktorú je z titulu presunutia finančných prostriedkov od operátora povinný presunúť ďalej na objednávateľa. Poskytovateľ je povinný mesačne vystaviť na svoju odmenu za poskytnutie svojich služieb objednávateľovi príslušnú faktúru.
  4. V prípade omeškania ktorejkoľvek zmluvnej strany s plnením peňažného záväzku je druhá zmluvná strana oprávnená požadovať úrok z omeškania vo výške 0,025% za každý deň omeškania z dlžnej sumy do zaplatenia. Poskytovateľ nie je v omeškaní s plnením peňažných záväzkov v  prípade, ak neobdržal príslušnú úhradu od operátora/-ov.
  5. V odmene pre poskytovateľa sú zahrnuté všetky poplatky pre telekomunikačných operátorov (za telekomunikačné služby) súvisiace s prevádzkovaním služby SMS platba.

**Článok VII.**

**Podmienky poskytovania predmetu zmluvy**

* 1. Poskytovateľ je povinný zabezpečiť pre objednávateľa a užívateľom službu - platobný systém cez SMS, iba ak sú splnené všetky nasledovné podmienky súčasne:
     1. Užívateľ je zákazníkom mobilného telekomunikačného operátora Slovenskej republiky a na základe zmluvy s operátorom využíva alebo môže využívať službu, ktorá je predmetom tejto zmluvy a to v zmysle podmienok daných jednotlivými operátormi.
     2. Maximálny finančný limit jednej objednávky cez SMS je 15 EUR s DPH.
     3. Celkový finančný objem objednávok cez SMS uskutočnených v rámci jedného zúčtovacieho obdobia pre jedno telefónne číslo užívateľa je maximálne 150 EUR s DPH sumárne využitím ktorejkoľvek služby alebo kúpou tovaru v rámci systému služby „SMS platba“, pričom zúčtovacím obdobím sa pre účely tejto zmluvy rozumie zúčtovacie obdobie užívateľa u operátora.
     4. Celková suma predaných služieb alebo tovarov užívateľom používajúcich prepaidové služby operátorov spolu so sumami uhradenými prostredníctvom služby „SMS platba“, ktoré nie sú ešte vysporiadané (t.j. neprebehlo zúčtovanie tak odmeny agregátora ako aj presun finančných prostriedkov od operátora agregátorovi a následne od agregátora k poskytovateľovi) nesmie presiahnuť sumu v tom ktorom momente 6.000.000 EUR.
     5. Užívateľ sa nesmie nachádzať na black liste telekomunikačného operátora, v stave suspend, deactive, soft suspend, pričom o zaradení užívateľa do tej ktorej skupiny rozhoduje operátor podľa svojich interných pravidiel.
     6. Konečnú cenu uhradí užívateľ prostredníctvom telekomunikačného operátora, ktorý celkový súčet konečných cien toho ktorého užívateľa uvedie na faktúre, ktorou vyúčtováva svoje služby ako osobitnú službu za nemobilný obsah. Vzhľadom na to, že operátor a ani poskytovateľ nie sú dodávateľom služby pre užívateľa, operátor a poskytovateľ nebudú vystavovať daňový doklad/faktúru za tieto služby v zmysle právnych predpisov.
     7. Telekomunikačný operátor a poskytovateľ sú, pri poskytovaní služby - platobného systému cez SMS a služieb poskytovaných objednávateľovi, len prostredníkom finančnej transakcie.
     8. Úprava týchto limitov hlavne zo strany mobilných telekomunikačných operátorov je možná, preto o týchto prevádzkových podmienkach bude poskytovateľ vždy objednávateľa informovať a pred ich zavedením je ich povinný vopred prerokovať. Zmluvné strany pritom postupujú v zmysle bodu 9.1 tejto zmluvy.

**Článok VIII.**

**Trvanie zmluvy a záverečné ustanovenia**

8.1. Táto zmluva sa uzatvára na dobu určitú a to od 1.6.2018 do 31.05.2022 ak výška ceny za poskytované služby, vypočítaná z tržieb od 31.06.2018 a predpokladaná suma za poskytované služby v ďalšom zmluvnom období, spolu nepresiahnu hodnotu podlimitnej zákazky stanovenú zákonom o verejnom obstarávaní.

8.2. Táto zmluva sa ruší:

1. písomnou dohodou oboch zmluvných strán,
2. písomnou výpoveďou ktorejkoľvek zmluvnej strany z dôvodu porušovania zmluvných povinností podstatným spôsobom druhou stranou s výpovednou lehotou 3 mesiace. Výpovedná lehota začína plynúť prvým dňom nasledujúceho kalendárneho mesiaca po doručení výpovede. Pred podaním výpovede je zmluvná strana povinná upozorniť porušujúcu zmluvnú stranu písomne na porušenie povinnosti a poskytnúť jej primeranú lehotu na nápravu. Výpoveď je možné udeliť iba po upozornení porušujúcej zmluvnej strany a po márnom uplynutí poskytnutej lehoty na nápravu,
3. zánikom ktorejkoľvek zmluvnej strany, s výpovednou lehotou, ktorá nesmie byť kratšia ako 1 mesiac a ktorá začína plynúť dňom nasledujúcim po doručení výpovede,
4. V prípade právneho nástupníctva je nástupca zmluvnej strany viazaný touto zmluvou,
5. zánikom oprávnenia vykonávať podnikateľskú činnosť, ktorá je potrebná pre plnenie tejto zmluvy,
6. písomnou výpoveďou zo strany poskytovateľa z dôvodu zmien podmienok týkajúcich sa poskytovania platobného systému cez SMS zo strany operátorov, agregátorov, NBS, TÚSR a pod. s výpovednou lehotou, ktorá nesmie byť kratšia ako 3 mesiace a ktorá začína plynúť dňom nasledujúcim po doručení výpovede,
   1. Po ukončení zmluvného vzťahu najneskôr do 45 dní si zmluvné strany vzájomne vysporiadajú pohľadávky a záväzky ku dňu ukončenia zmluvy.

**Článok IX.**

**Všeobecné ustanovenia**

1. Všetky zmeny a doplnky k tejto zmluve musia byť vyhotovené iba na základe dohody oboch zmluvných strán a to v písomnej forme.
2. Táto zmluva je vyhotovená v štyroch rovnopisoch, z ktorých dostane objednávateľ .
3. Poskytovateľ bol vybraný objednávateľom pre výhradné poskytovanie služby tvoriacej predmet tejto zmluvy.
4. Účastníci prehlasujú, že si zmluvu prečítali, významu jednotlivých bodov plne porozumeli a na znak súhlasu s jej obsahom ju vlastnoručne podpisujú.
5. Táto zmluva je účinná odo dňa nasledujúceho po jej zverejnení na webovom sídle objednávateľa, ktorým je internetová stránka objednávateľa.
6. Táto zmluva bola zverejnená dňa ......................

**Článok X.**

**Kontaktné údaje**

**Kontaktné údaje na objednávateľa**:

Meno a priezvisko: Ľudovít Ivanovič

tel.: +421333236193

mob: +421908657677

fax: +421333236400

e-mail: ludovit.ivanovic@trnava.sk

**Kontaktné údaje na poskytovateľa**

Meno a priezvisko:

tel.:

fax:

mob:

e-mail:

V prípade akejkoľvek zmeny údajov uvedených v tomto článku zmluvy sa príslušná zmluvná strana zaväzuje bezodkladne informovať písomne druhú zmluvnú stranu, pričom zmena je pre strany účinná dňom doručenia písomného oznámenia o zmene toho ktorého údaju.

V Trnave dňa: V

**za objednávateľa: za poskytovateľa**

.................................................... .......................................

JUDr. Peter Bročka, LL.M.

primátor mesta